《登高》
宋代·蔡沆

九日登高庙阁阴，山间犬吠白云深。
清秋空谷寒侵夜，绕屋幽林翠满岑。
佳景随开陶令兴，雅怀犹负远公心。
年来名利都抛却，唯有游观到处寻。

作者简介：宋建州（1159～1237）建阳人，字复之，号复斋居士。蔡渊弟。父蔡元定以外表兄虞英无子，与之为嗣，更姓名虞知方。及领乡举，从母命归宗。尝从朱熹学。官至文林郎、两浙运干。有《春秋五论》、《春秋衍义》等。